בכיר בקהילת המודיעין המצרית הודיעה לראש הלשכה המדינית של חמאס אסמעיל הנייה כי מצרים לא מסוגלת לפרוש חסות על עסקת חילופי אסירים ושבויים בין הארגון לישראל, כך פרסם היום העיתון "חליג' און ליין" היוצא לאור בקטאר מפי מקורות מצריים.
בדיווח לא נמסר מדוע המצרים מעוניינים למשוך את ידיהם מתיווך בנושא, אך המדינה הבהירה כי תתמוך בכל גורם שיקח תחת חסותו את התיווך בעסקה.
בסוף אוגוסט התפטר מתאם השבויים והנעדרים במשרד ראש הממשלה, ליאור לוטן, לאחר שלפי דיווחים חש תסכול מהחלטות הדרג המדיני בנושא.
מספר ימים לאחר מכן התבטא יחיא סינוואר, מנהיג חמאס בעזה, בנושא ואמר כי חמאס מוכן למשא ומתן עם ישראל באמצעות מתווך, אם ישראל תשחרר את האסירים ששוחררו בעסקת שליט ונעצרו בשנית. כמו כן לפני כשבועיים חזר שגריר ישראל במצרים לקהיר לאחר 8 חודשי היעדרות.